Odobren projekat za finansiranje - Reforma doktorskih studija u Crnoj Gori i Albaniji - paradigma dobre prakse!

U okviru programa Erasmus+ za izgradnju kapaciteta u oblasti visokog obrazovanja, odobren je projekat za finansiranje a koji se odnosi na reformu doktorskih studija u Crnoj Gori i Albaniji - paradigma dobre prakse - MARDS (Reforming doctoral studies in Montenegro and Albania – good practice paradigm). Projekat je zvanično počeo u januaru 2019, i u toku je implementacija projektnih aktivnosti. Projektom koordinira Univerzitet Crne Gore dok se na strani crnogorskih partnera u ulozi nacionalnih partnera nalaze: Univerzitet Donja Gorica, Ministarstvo prosvjete, Ministarstvo nauke i Privredna komora. Rukovodilac ovog projekta je prof. dr Radovan Stojanović.

Projekat MARDS bavi se jednim od najizraženijih izazova u crnogorskom i albanskom prostoru visokog obrazovanja - doktorskim studijama. Glavni cilj ovog projekta jeste da rekonstruiše, u skladu sa Salzburškim principima, i uspostavi održive i moderne zajedničke doktorske studije (Pilot Joint Doctoral Schools) između dveju prijateljskih partnerskih zemalja koje će služiti kao primjer „dobre prakse“ za region Zapadnog Balkana. Takođe, ovaj projekat služi za poboljšanje i uspostavljanje održivih kapaciteta u oblasti doktorskih studija u Crnoj Gori i Albaniji.

Projekat se finansira sa ukupno 868.120 EUR-a, a realizuje u konzorcijumu od 16 partnera: 5 iz zemalja EU, 5 iz Crne Gore i 6 iz Albanije. Partnere iz Crne Gore čine: Univerzitet Crne Gore, Univerzitet Donja Gorica, Ministarstvo prosvjete, Ministarstvo nauke, Privredna komora, iz Albanije: Univerzitet u Skadru “Luigj Gurakuqi ”, Tehnički Univerzitet u Tirani, Univerzitet Vlore, Univerzitet Metropoliten u Tirani, Ministarstvo sporta i obrazovanja Albanije, Unija privrednih komora i industrije, i partneri iz EU koje čine: Univerzitet u Beču iz Austrije, Univerzitet u Zagrebu iz Hrvatske, Univerzitet u Mariboru iz Slovenije, Univerzitet iz Banske Bistrice, Slovačka, i Udruženje profesionalaca u doktorskom obrazovanju iz Austrije.

Projekat će tokom trajanja preispitati postojeće nacionalne politike, odnosno standarde za doktorske studije u dvije države i njihovu kompatibilnost sa praksama EU, sa ciljem:

* da razvija i predloži novi model doktorskih studija u dvije zemlje, koje će biti prilagođene na stečena iskustva tokom prethodnih decenija i sadašnjih i budućih potreba ovih zemalja,
* da predloži održiv način finansiranja doktorskih studija u dvije zemlje na nacionalni nivou.
* da osnuje dvije zajedničke doktorske škole „Prirodne nauke i tehnologije za održivi razvoj“ sa mjestima u Crnoj Gori (Podgorica) i „Ekonomija i turizam za održivi razvoj” sa lokacijom u Albaniji (Skadar) kao preporučeni primjeri prekograničnih doktoratskih programa.
* da uspostavi održive saradnje sa partnerima iz EU i uspostavi doktorske studije kako bi održali razvijene standarde.

Rezultati ovog projekta će biti novi program doktorskih studija koji će biti koncipiran i razvijen u skladu sa EU standardima, trendovima, i najboljim evropskim praksama. Dodatno će se uspostaviti saradnja sa EU centrima u procesu doktorskog obrazovanja, što će podrazumijevati mobilnost studenata i nastavnika. Takođe, projektom je predviđena nabavka opreme za laboratorije, kao i ostala infrastruktura što će omogućiti studentima i akademskom osoblju da dodatno unaprijede istraživački rad.